**У С Т А В**

**НА НАРОДНО ЧИТАЛИЩЕ ,,ХРИСТО БОТЕВ - 1940 г.” гр. ГЛАВИНИЦА**

**ул. ,, ВИТОША “ № 43;** **E-mail-****nchhristobotev@abv.bg**

**І. ГЛАВА ПЪРВА. ОБЩИ ПОЛОЖЕНИЯ.**

Чл.1. С този устав се урежда учредяването, устройството, управлението, дейността, имуществото, финансирането, издръжката и прекратяването на Народно читалище ,,Христо Ботев -1940г.”,

 гр. Главиница.

Чл. 2. (1) Народно читалище ,,Христо Ботев – 1940 г.” гр.Главиница е традиционно самоуправляващо се културно – просветно сдружение на жителите от гр.Главиница, което изпълнява и държавни културно-просветни задачи. В неговата дейност могат да участват всички физически лица без ограничения и без оглед на възраст, пол, политически и религиозни възгледи, и етническо самосъзнание.

(2)Читалището е юридическо лице с нестопанска цел с наименование ,,Христо Ботев - 1940 г.” То е създадено и функционира на основание на Закона за народните читалища, Закона за юридическите лица с нестопанска цел и този устав.

(3)Народно читалище ,, Христо Ботев - 1940 г.” има за седалище гр.Главиница община Главиница, където се намира и адреса на управлението му: обл. СИЛИСТРА, община Главиница, гр.Главиница, ул.,, Витоша”.№ 43.

Чл. 3. (1) Целта на читалището е да задоволява потребностите на местното население, свързани със:

1. развитие и обогатяване на културния живот, социалната и образователна дейност в

гр. Главиница;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация;

(2) **За постигане на целта по ал.1, читалището извършва следните основни дейности:**

1. урежда и поддържа библиотека, читалня, фото-, фоно-, филмо- и / или видеотека;

2. създава и поддържа електронни информационни мрежи;

3. предоставя компютърни и интернет услуги на населението;

4. развива и подпомага любителското художествено творчество;

5. организира школи, кръжоци, курсове, клубове, кино и видеопоказ, празненства, концерти, чествания и младежки дейности;

6. събира и разпространява знания за родния край;

7. създава, съхранява и популяризира музейни и други сбирки, съгласно Закона за културното наследство;

8. извършва допълнителни дейности и услуги, свързани с предмета на основната му дейност, които не противоречат на Закона за народните читалища, Закона за юридическите лица с нестопанска цел и този устав, като използва приходите от тях за постигане на определените в устава му цели. НАРОДНО ЧИТАЛИЩЕ ,, Христо Ботев- 1940 г.” гр. Главиница **не разпределя печалба!**

9. НАРОДНО ЧИТАЛИЩЕ ,, Христо Ботев – 1940 г.” гр.Главиница може да участва в читалищни сдружения за постигане на целите, които си е поставило.

**ІІ. ГЛАВА ВТОРА. УЧРЕДЯВАНЕ /ПРЕОБРАЗУВАНЕ/.**

**Чл. 4.** (1) Читалище могат да учредят /преобразуват/ най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

 (2) Учредителното събрание приема устава на читалището и избира неговите органи. Уставът урежда:

1. наименованието;

2. седалището;

3. целите;

4. източниците на финансиране;

5. органите на управление и контрол, техните правомощия, начина на избирането им, реда за свикването им и за вземане на решения;

 6. начина за приемане на членове и прекратяване на членството, както и реда за определяне на членския внос.

**Чл. 5.** (1)Читалището придобива качеството на юридическо лице с вписването му в регистъра на организациите с нестопанска цел на окръжния съд, в чийто район е седалището на читалището.

(2) Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание;

2. уставът на читалището, подписан от учредителите;

3. нотариално заверен образец от подписа на лицето, представляващо читалището, и валидният печат на читалището.

(3) В регистъра се вписват:

1. наименованието и седалището на читалището и източникът на първоначалното му финансиране;

2. уставът;

3.имената на членовете на настоятелството и на проверителната комисия на читалището;

4. името и длъжността на лицето, което представлява читалището;

5. настъпилите промени по т.1 – 4.

(4) Всяка промяна в обстоятелствата по ал.3 трябва да бъде заявена в 14-дневен срок от възникването й.

**ІІІ. ГЛАВА ТРЕТА. ЧЛЕНСТВО В ЧИТАЛИЩЕТО.**

**Чл. 6.** Членството в читалището е свободно за всички дееспособни граждани без ограничения, щом те работят за постигане на целите на читалището и защитават неговите интереси.

**Чл. 7.** (1) Членовете на читалището са: индивидуални, колективни и почетни.

(2) Индивидуалните членове на читалището са български граждани. Те са действителни и спомагателни:

1. Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос, определен с решение на Общото събрание и имат право да избират и да бъдат избирани в неговите органи.

2. Спомагателни индивидуални членове на читалището са всички дееспособни, непоставени под запрещение лица, които не са навършили 18 години и работят за постигане на целите на читалището. Те могат да бъдат освободени от плащането на членския внос или да го заплащат в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.

(3) Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат: професионални организации; стопански организации; търговски дружества; кооперации и сдружения; културно-просветни и любителски клубове и творчески колективи.

(4) Почетни членове могат да бъдат български и чужди граждани с изключителни заслуги за читалището.

**Чл. 8.** (1) Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

(2) Кандидатурите се гласуват на заседание на настоятелството. На члена на читалището се издават съответните документи за членство.

(3) Приетият за действителен член на читалището плаща членския си внос по ред определен от настоятелството.

**Чл. 9.** При условията на чл. 11, ал. 3 от Закона за народните читалища, в читалището могат да членуват колективни членове. Те се приемат по писмено заявление на упълномощен предсавител на кандидатите за колективно членство и имат право на един глас.

**Чл. 10.** Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**Чл. 11.** (1) Лицата, които имат особени заслуги към читалището се обявяват за почетни членове по решение на Общото събрание, по предложение на настоятелството или от членовете на читалището.

 (2) На лицата по предходния член настоятелството издава съответните удостоверения.

**Чл. 12.** (1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

 (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

 **Чл. 13.** (1) Членството в читалището може да се прекрати с решение на общото събрание, взето с ¾ мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище „ Христо Ботев - 1940 г.”, или работи срещу неговите цели и интереси и му е причинил значителни вреди.

(2) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ІV. ГЛАВА ЧЕТВЪРТА. ОРГАНИ НА УПРАВЛЕНИЕ НА ЧИТАЛИЩЕТО.**

**Чл. 14.**  Органи на читалището са общото събрание, настоятелството и проверителната комисия.

**Чл. 15.** (1) Върховен орган на читалището е общото събрание.

 (2) Общото събрание на читалището се състои от всички членове на читалището, имащи право на глас.

**Чл. 16.** (1) Общото събрание:

1. изменя и допълва устава;

2. избира и освобождава членовете на настоятелството, проверителната комисия и председателя;

3. приема вътрешните актове, необходими за организацията на дейността на читалището;

4. изключва членове на читалището;

5. определя основни насоки на дейността на читалището;

6. взема решение за членуване или за прекратяване на членството в читалищно сдружение;

7. приема бюджета на читалището;

8. приема годишния отчет до 30 март на следващата година;

9. определя размера на членския внос;

10. отменя решения на органи на читалището;

11. взема решения за откриване на клонове на читалището след съгласуване с общината;

12. взема решение за прекратяване на читалището;

13. взема решение за отнасяне до съда на незаконосъобразни действия на ръководството или отделни читалищни членове.

14. взема решения за участие на читалището в читалищни сдружения.

 (2) Решенията на общото събрание се вземат с явно гласуване и са задължителни за другите органи на читалището.

**Чл. 17.** (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

(2) Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в населеното място, трябва да бъде залепена покана за събранието.

(3) Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4) Решенията по чл.16, ал.1, т.1, 4, 10, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5) Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

**Чл. 18.** (1) Изпълнителен орган на читалището е **настоятелството**, което се състои от седем членове, избрани за срок до 3 години. Същите не трябва да имат роднински връзки по права и съребрена линия до четвърта степен.

(2) Настоятелството:

1. свиква общото събрание;

2. осигурява изпълнението на решенията на общото събрание;

3. подготвя и внася в общото събрание проект за бюджет на читалището и утвърждава щата му;

4. подготвя и внася в общото събрание отчет за дейността на читалището;

5. назначава секретаря на читалището и утвърждава длъжностната му характеристика.

(3) Настоятелството взема решение с мнозинство повече от половината от ченовете си.То само определя реда на своята работа.

**Чл. 19.** (1) Председателят на читалището е член на настоятелството и се избира от общото събрание за срок до 3 години.

 (2) Председателят:

1.организира дейността на читалището съобразно закона, устава и решенията на общото

събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно бюджета на

читалището въз основа решение на настоятелството.

 **Чл. 20.** (1)Секретарят на читалището:

1.организира изпълнението на решенията на настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

**Чл. 21.** (1) Проверителната комисия се състои най-малко от трима членове, избрани за срок до 3

години.

 (2) Членове на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

(3) Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

(4) При констатирани нарушения проверителната комисия уведомява общото събрание на читалището, а при данни за извършено престъпление – и органите на прокуратурата.

**Чл. 22.** Не могат да бъдат избирани за членове на настоятелството и на проверителната комисия, и за секретари, лица които са осъждани на лишаване от свобода за умишлени престъпления от общ характер.

**Чл. 23.** (1) Членовете на настоятелството, включително председателят и секретарят, подават декларации за липса на конфликт на интереси и че не са „свързани лица” по смисъла на § 1 от ДР на Закона за предотвратяване и разкриване на конфликт на интереси, по реда и при условията на същия.

 (2) Декларациите се обявяват на интернет страницата на читалището.

**V. ГЛАВА ПЕТА. ИМУЩЕСТВО И ФИНАНСИРАНЕ НА ЧИТАЛИЩЕТО.**

**Чл. 24.** Имуществото на читалището се състои от право на собственост и от други вещни права, вземания, ценни книжа, други права и задължения.

**Чл. 25.** Читалището набира средства от следните източници:

1.членски внос;

2. културно-просветна и информационна дейност;

3. субсидия от държавния и общинските бюджети;

4. наеми от движимо и недвижимо имущество;

5. дарения и завещания;

6. други приходи.

**Чл. 26.** (1) Читалищното настоятелство изготвя годишния отчет за приходите и разходите, който се приема от общото събрание.

 (2) Отчетът за изразходваните от бюджета средства се представя в общината ежегодно.

**Чл. 27** (1)Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

 (2) Председателят на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

**VІ. ГЛАВА ШЕСТА. ПРЕКРАТЯВАНЕ НА ЧИТАЛИЩЕТО.**

**Чл. 28.**(1)Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на читалището;

3. е налице трайна невъзможност читалището да действа или не развива дейност за период от две години;

4. не е учредено по законния ред;

5. е обявено в несъстоятелност.

**Чл. 29.** (1) Разпределянето на останалото след удовлетворяването на кредиторите имущество се решава съгласно този устав, доколкото в закон не е предвидено друго. Ако решение не е било взето до прекратяването, то се взема от ликвидатора на читалището.

(2) Ако не съществуват лица по ал. 1 или ако те не са определяеми, имуществото преминава върху общината по седалището на читалището. Общината е длъжна да използва полученото имущество за дейност, възможно най-близка до целта на прекратеното читалище.

(3) Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал. 2, с изключение на дължимото им възнаграждение.

(4) Лицата, придобили имущество в резултат на извършената ликвидация по ал. 1-3, отговарят за задълженията на читалище до размера на придобитото.

**VІІ. ГЛАВА СЕДМА. ЗАКЛЮЧИТЕЛНИ РАЗПОРЕДБИ.**

**Чл. 30.** Читалището има свой кръгъл печат с надпис Народно читалище ,,Христо Ботев – 1940 г. „ гр.Главиница.

**Чл. 31.** Празник на читалището е Втори юни – Денят на Ботев и на загиналите за освобождението на България.

**Чл. 32.** Настоящият устав е изменен и допълнен на основание Законът за народните читалища (изм. Д.В.бр.42 от 05 юни 2009 г.) и е приет на Общо събрание на читалището на 17.05.2010 година.

**Чл. 33**. За всички неуредени в този устав отношения се прилага Законът за народните читалища, Законът за юридическите лица с нестопанска цел и действащите в страната нормативни документи.

Доклад

за осъществените читалищни дейности на Народно читалище

„ Христо Ботев – 1940 г. ” гр. Главиница 2018 година

 Уважаеми дами и господа,

 членове на НЧ „ Хр. Ботев – 1940 г.” гр. Главиница

 Българските читалища са живият извор на българския дух и култура през вековете. В тях е запалена искрата и пламва огънят на Българското възраждане. Те са мястото, в което се поддържат живи българските традиции, мястото, където децата научават за бита, културата, прекрасните песни и танци, където пламва и завинаги остава в сърцата им огънчето на българския дух.

Измина още една година от дейността на читалището. Годината бе изпълнена с разнообразна дейност, с много осъществени изяви и значима културно - масова дейност. Това бе период, в който се опитвахме не само да съхраним наследената читалищна дейност и художественотворческите състави, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището,като водеща културна институция в духовния живот на нашия град. В читалището се провеждат всички по – значими културни мероприятия и прояви, организирани както от Читалищното настоятелство, така и от ръководството на Общината и обществените организации. Читалище „ Хр. Ботев – 1940 г. ” винаги е било един от партньорите на ръководството на Общината в областта на културата. Традиция е заедно да се подготвят и провеждат утвърдените празници и мероприятия в града и общината.

През 2018 година читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане и надграждане на дейността в читалището чрез създаване на условия за художественотворческото реализиране и изяви на действащите към читалището формации, с поддържане на материалната база.

В действията си прилагахме екипния принцип, като се стараехме да създадем максимално добра атмосфера за работа. В рамките на субсидирания бюджет подпомагахме и финансово обезпечихме нормалното функциониране на творческите състави, както и

положихме усилия в търсене на нови възможности за обогатяване на културния читалищен афиш.

Библиотечно - информационна дейност.

Най - традиционната дейност на читалището в миналото и днес се олицетворява от читалищната библиотека. Това е онази наречена преди век и половина „публична библиотека” сложила начало и на самото читалище. Днес, тя е зависима пряко от съвременните тенденции за изграждане на система от глобални библиотеки и желание за по - широк достъп на читатели до нея.

Библиотеката при читалището разполага с фонд от 12 829 библиотечни единици и 117 броя читатели за отчетния период, от които 61 деца до 14 години. Посещенията за годината са 3 840, като – 1 905 в библиотеката, 1 935 в Библиотечно – информационен център. Общият брой на заети библиотечни материали е 4 098. Зачислените нови книги по инвентарна книга са 130 броя.

Библиотеката спечели проект по Програмата „ Българските библиотеки – съвременни центрове за четене и информираност 2018 ” към Министереството на културата на стойност 1350.00 лв. С тях са закупени най - новите книги за деца и възрастни. Закупени са още 7 броя художествени книги с отстъпката от книжарница „ Сигма 55 ”гр. Силистра, изпълнител на проекта.

- 2 -

Дейността на библиотеката е разнообразна. През отчетната година бяха аранжирани витрини с нови книги, витрини за празници и исторически чествания, за известни личности от българската история и писатели. Продължи използването на ИКТ оборудването по Програма „ Глобални библиотеки – България ”. С предоставената техника се подготвиха презентации по повод 181 години от рождението на Левски, 133 години от Съединението на Княжество България с Източна Румелия, „ Урок по родолюбие ” посветен на 22.09. Ден на Независимостта.

В рамките на Националната седмица на четенето, обявена от Министерството на образованието, се четоха детски произведения от български автори с ученици от ІІІ клас на СУ „ Васил Левски ”. Отново в рамките на Националната седмица на четенето гости на библиотеката бяха и децата от ДГ „ СВ. СВ. Кирил и Методий ”. Прави впечатление увеличеният брой на посещенията в Библиотечно-информационния център.

За отчетната година библиотеката има 40 тома дарени книги от Лидия Янкова – 24 тома, Цветанка Иванова – 6 тома и Величка Жечкова от гр. Силистра 10 тома.Читалищното настоятелство изказва благодарност към дарителите.

 С решение № 5 от Протокол №1/28.02.2012 таксата за читателско право за библиотеката, която читателите заплащат за една календарна година е 2.00 лева.

 Не по-малко значение заема и художественотворческата дейност в читалището.

 Художествествените формации, които очертават творческата визия на читалище „ Хр. Ботев – 1940 г.” през 2018 г. са :

• Вокална група „ Мъжка песен ”,

• Фолклорна група „ Славей ”;

• Фолклорна група „ Иглика”,

• Смесена формация;

• Детски танцов състав „ Ритъм – Главиница ”.

 Към читалището работи и един временно действащ колектив – Група за художествено слово – деца.

Самодейните колективи достойно защитават името не само на читалището, но и на община Главиница.

През изминалата година формациите участваха в VII Международен фолклорен фестивал “ Атлиманска огърлица ” гр. Китен където всички колективи завоюваха Златни медали – Първо място и Наградата на Кмета на гр. Китен - Диплом Лауреат Първа степен.

Фолклорна група „ Славей ” участва в Осми Международен фолклорен фестивал „ Море от ритми ” 2018, където в раздел Обработен фолклор – категория хорове спечели Първо място.

Вокална група „ Мъжка песен ” представи читалището в 19 – тото издание на фестивала на старата градска песен „ Дунавски спомен ” гр.Силистра.

Детски танцов състав „ Ритъм – Главиница ” гостува в гр. Одрин – Турция, къдете участва в Интернационален детски фолклорен фестивал. Читалищно настоятелство си постави за цел да отдели специално внимание на участието на младите хора в културните прояви.

 Разнообразни са проведените съвместни инициативи с Общината.В навечерието на Коледа - се проведе конкурс за изработване на коледни картички на тема „ Коледна матия”, в който участваха деца от община Главиница.

Самодейните колективи участваха във всички празници организирани от Общината и читалището – Общински преглед на художествената самодейност, концерти за Празника на града „ Димитровден ” и Коледа .

Културна дейност и програмата от културен календар :

През изминалият период ползотворна бе работата по месечната културна програма, оформяща разнообразна културно - масова дейност. На сцената на читалището с

- 3 -

финансовата подкрепа на Община Главиница бяха реализирани - 4 спектакъла, повечето от които са водещи заглавия от театралният афиш на драматично куклен театър гр. Силистра.

През 2018 г. наши гости са били и актьорите от театрите в гр. Търговище и гр. Добрич.

Радостен е факта, че макар и необорудвана напълно сцената на читалището е предпочитано място за срещи с театрални актьори.

Организирани бяха самостоятелни общоградски събития някои, от които с национално и местно значение - поклонения по случай Трети март, Втори юни, Девети май пред паметната плоча на Левски и паметника на загиналите в Отечествената война.Празнично събитие бе срещата на Общинското ръководство с учители и дейци на културата от Общината по повод 24 май Ден на славянската писменост и култура.

С много веселие преминават и събитията с местно значение – Бабинден, Трифонзарезан, Еньовден, Празника на града и др.

Очаквана и превърнала се в празнично събитие бе срещата на жителите и гостите на града ни с певицата Нелина по повод „ Димитровден ” – празник на града ни.

През годината читалището предостави своята база и даде възможност за осъществяване на Патрония празник на СУ „ Васил Левски ”, Празник на ДГ „ Св. Св. Кирил и Методий ”, Празник „Шарен свят – пъстър свят ” с ученици от начален курс на училищата от Общината.

Управление и щатен екип на читалището :

Всичко отчетено до тук не би могло да се осъществи без отговорната работа на Настоятелството и щатния екип на читалището. Цялостната административна и творческа работа, както и поддържането на материалната база през отчетната година се крепи на всички тях. Изпълнението на всички указания на инспекцията по труда, за пожарна безопасност, съхраняването и добрата визия на сградата бяха ежедневна грижа и от съществено значение за успешната читалищна дейност.

Постоянният екип през годината наброяваше 3 щатни служители на позиции секретар, библиотекар, координатор и 2 хонорувани - хореограф и корепетитор. По Национална Програма „ Помощ за пенсиониране ” имаме назначен 1 чистач/хигиенист.

Извършиха се неотложни дейности според изискванията на пожарната.

За отстраняване на несъответствията с изискванията на пожарна безопасност, на основание чл.125,ал.1,т.4 от ЗМВР със собствени средства бяха извършени следните мероприятия:

 • монтираха се пожаротехническите средства на стойки според изискванията;

 • актуализираха се и се поставиха на видно място съгласно изискванията евакуационните схеми;

 • възстановен бе капака на отвора към подпокривното пространство.

 Разработена е политика на здравословни и безопасни условия на труд. Подновен е Договора със Служба за трудова медицина за извършване на наблюдение и анализ на условията на труда и здравословно състояние на работещите в читалището.

През отчетната година в стопанисването на наличното читалищно имущество няма нарушения. Води се необходимата Инвентарна книга, извършват се проверки.

Ръководство на читалището продължи да отстоява в работата си принципите на диалогичност, отговорност, сътрудничество и помощ. До края на 2018 читалищно настоятелство проведе 7 заседания.

Въпросът за недостатъчното финансиране на читалищната дейност и през 2018 година бе мотивация да се търсят нови възможности, като кандидатстване по подходящи проекти и предоставяне на част от базата под наем - един финансов инструмент, на който ще разчитаме и занапред. Със свое решение Настоятелството прие такса за ползване на читалищната база.

- 4 –

През изминалата година читалището работи по утвърдени субсидии, отпуснати от държавния бюджет и финансови постъпления от такси, членски внос, дарителства и др. Ръководството и екипът на читалището работят за разширяване кръга от партньори с културни институции, учебни заведения и други институции. В тази връзка, за нас e важно да благодарим на Ръководството на Община Главиница, с чието съдействие беше осъществена издръжката на сградата – отоплението през зимния сезон, което от своя страта доведе за благоприятното развитие на дейността в читалището.
За осъществяване на широка информираност читалището ни работи съвместно с РЕКИЦ „ Читалища ”, Регионална библиотека „ Партений Павлович ” и Областен информационен център гр. Силистра. Основните документи за дейността на читалището са съобразени с Устава и ЗНЧ, както и всички нормативни документи касаещи дейността. За 2018 година читалището има изготвен финансов отчет, който е задължителен за отчетността. Отчети за 2018 година са представени в Община Главиница, РЕКИЦ Силистра и отчет на библиотеката до МК – за Регистъра на библиотиките, отчети към НАП и ТСБ, отчети към Общински съвет в Главиница до края на 31.03.2018 за да бъдат разгледани и одобрени на сесия, а до края на м.октомври е предоставена Програма на читалището за следващата календарна година, която също трябва да бъде одобрена от общинския съвет.Всички посочени по горе отчети са представени в срок и няма забележка по тяхното изготвяне. През тази година много хора и институции ни подадоха ръка, защото повярваха в това, което се опитваме да правим за запазване на духовността. А именно – ръководството на Община Главиница, ръководството на СУ „ В. Левски ”, ръководството на ДГ „ Св.Св. Кирил и Методий ”. Въпреки това допуснахме и някои пропуски. Необходима е още по - голяма взискателност от настоятелството, а от страна на членовете на читалището по-голяма отговорност за заплащане на членския внос и за опазване на имуществото. За отчетната година е събран членски внос от 152 читалищни членове.Членският внос за читалището е 5.00 лева.В трудната обстановка през последните години, в която сме принудени да работим, Вие, читалищните членове показвате, че духовната култура и изкуство, на които сте пазители, няма да остане в историята.Всички тези прояви и дейност през изминалият отчетен период, категорично доказват съществуването на институцията Читалище и способностите на нейните самодейци и членове да я съхранят.От името на читалищното настоятелство благодарим на общото събрание за оказаното доверие и работата ни през мандата 2016 -2019г., като ръководен орган за дейността в Народно читалище „ Христо Ботев – 1940 г. ” гр. Главиница.

 Доклада за осъществените читалищни дейности е приет на Общо отчетно – изборно събрание проведено на 19.03.2019 година.

**ПРЕДЛОЖЕНИЯ**

**ЗА ДЕЙНОСТТА**

**НА НАРОДНО ЧИТАЛИЩЕ**

 **“ ХРИСТО БОТЕВ – 1940 г. “**

**гр. Г Л А В И Н И Ц А**

**ПРЕЗ 2019 год.**

* **ОСНОВНА ЦЕЛ**

Народните читалища са традиционни самоуправляващи се културно – просветни сдружения, които изпълняват и държавни културно – просветни задачи.

 Народно читалище „ Христо Ботев – 1940 г. ” гр. Главиница има мисията да бъде в помощ и полза на жителите на града. Да съдейства и подпомага удоволетворяването на културните, информационните, образователните, социалните и др. потребности на общността.

 Чрез различни културни прояви да разнообразява ежедневието им, да предлага обучение за различни възрасти, да способства за развитие на дарби и интереси, за осмисляне на свободното време.

 Развитие и укрепване на читалището, като местен общностен център с културно – просветни, информационни, социални и граждански функции чрез:

 - развитие на традиционните читалищни дейности и търсене на нови съвременни форми за тяхното развитие и предаване;

 - развитие и обогатяване на културния живот, социалната и образователната дейност в населеното място;

* запазване обичаите и традициите на българския народ;
* приобщаване към ценностите и постиженията на науката, изкуството и културата;
* възпитаване и утвърждаване на националното самосъзнание;
* превръщане на читалището в общодостъпен център за библиотечно и информационно осигуряване на гражданите.

Утвърждаване на читалището като жизнено и функционално културно – просветно средище с активни култури, информационни, социални и граждански функции.

* **ПРИОРИТЕТНИ ДЕЙНОСТИ :**

1.Уреждане и поддържане на библиотека, както и създаване и поддържане на електронни информационни технолигии.

2.Рзвиване и подпомагане на любителското художествено творчество .

 Направления за работа в областта на любителското творчество, сезон 2018/2019 :

 - Фолклорна група „ Иглика ”;

 - Фолклорна група „ Славей ”;

 - Вокална група „ Мъжка песен ”;

 - Смесена формация;

 - Детски танцов състав „ Ритъм Главиница ”;

 - Група за художествено слово.

3.Организиране на клубове, празненства, чествания, събори и младежки дейности.

4.Събиране и разпространение на знания за родния край.

5.Предоставяне на компютърни и интернет услуги.

6.Утвърждаване името на читалищната библиотека, за превръщането и в притегателен център за всички жители и гости на града.

7.Специално внимание към постоянното обновяване и обогатяване на библиотечтите колекции.

8.Съвместни дейности, партньорства с РБ „ Партений Павлович ” гр. Силистра, РЕКИЦ „ Читалища ” гр. Силистра, Община Главиница, СУ „ В.Левски ”, ДГ „ Св. Св. Кирил и Методий ” и други читалища на територията на страната.

9.Активно участие в проекти и програми.

* **МИСИЯ**

Читалището трябва непрекъснато и всеотдайно да работи за разпространяването на духовните цености чрез развиване на творческите способности на хората от населеното място, чрез формиране на културни потребности и траен интерес от страна най-вече на подрастващите поколения.

За осъществяване на целите Народно читалище „ Христо Ботев – 1940 г. ” гр. Главиница изготвя календарен план, който отразява поетите ангажименти за организирането на културния живот в град Главиница - опазване и съхраняване на културно – историческото наследство, утвърждаване на празниците, развитие на любителското художествено творчество, поддържане на библиотека и библиотечно информационен център, координирането и подпомагането на инициативи на други организации, както и дейности по формиране и задоволяване на културните потребности на общността.

През 2019 г. ще бъдат отбелязани 130 години от рождението на Николай Райнов български поет, 100 години от рождението на Веселин Ханчев български поет и публицист, 100 години от рождението на Николай Хайтов .

През 2019 година ще бъдат извършени следните дейности по месеци :

**КАЛЕНДАРЕН ПЛАН НА**

**НЧ “ ХРИСТО БОТЕВ – 1940 г.“**

**ГРАД ГЛАВИНИЦА**

**2019 г.**

**Месец ЯНУАРИ**

|  |  |  |  |
| --- | --- | --- | --- |
| **Дата** | **Проява** | **Организатор** | **Място на****провеждане** |
| **1** | **2** | **3** | **4** |
| 04.01.2019 г. | 130 години от рождението на Николай Райнов – български поет, литературен критик | Чит. секретарБиблиотекаря | БИЦ /библиотечно-информационен център/ |
| 07.01.2019 г. | “ Открито за Ботев “ – съвместна инициатива с ученици на СУ „ В. Левски ” по случай 171 години от рождението на Христо Ботев | Библиотекаря | БИЦ /библиотечно-информационен център/ |
| 14.01.2019 г. | 115 години от рождението на Георги Караславов – български писател | Библиотекаря | БИЦ /библиотечно-информационен център/ |
| 23.01.2019 г. | 15 години от смъртта на Йордан Радичков – български писател и драматург | Библиотекаря | БИЦ /библиотечно-информационен център/ |
| 21.01.2019 г. | Традиционно честване Деня на родилната помощ – общоградско тържество | Чит. секретарОКМР | Сватбена зала |
| **Месец ФЕВРУАРИ** |
| 10.02.2019 г. | Ден на пчеларя  | Чит. секретарОКМР | Читалището |
| 14.02.2019 г. | Трифонзарезан – Ден на лозарите и винопроиз-водителите - извършва се ритуал зарязване на лозя, дегустация на домашни вина. Провеждане на конкурс за най-добро вино. | Община Главиница, Читалището | Пред сградата на читалището |
| 15.02.2019 г. | “ Апостолът е в сърцата ни “ – изготвяне на витрина с материали за делото на Левски | Библиотекаря | Библиотеката |
| 19.02.2019 г. | „ Всичко, каквото съм сторил, сторих го за Отечеството „. Литературно четене посветено на 146 години от смъртта на В.Левски | Библиотекаря | Библиотеката |
| 23.02.2019 г. | 120 години от рождението на Ерих Кестнер – германски писател, автор на популярни книги за деца. | Библиотекаря | Библиотеката |
| **Месец МАРТ** |
| 01.03.2019 г. | Баба Марта . Ден на самодееца и народното творчество – закичване с мартеници, творческа среща със самодейци | Чит. СекретарОКМР | Фоайето на читалището |
| 04.03.2019 г. | Образователен урок с презентация по случай Националния празник на РБ | Библиотекаря | БИЦ |
| 02.03.2019 г. | **НАЦИОНАЛЕН ПРАЗНИК** „Не се гаси туй, що не гасне!”141 години свободна България. Празничен концерт | Община Главиница,Читалището | Киносалона на читалището |
| 03.03.2019 г. |  „На България ” – общоградско поклонение и полагане на венци и цветя, панахида в памет на загиналите за освобождението на България | Община Главиница,Читалището | Пред бюст – паметника на Васил Левски |
| 22.03.2019 г. | Световен ден на поезията – четене на любими стихове от български поети | Библиотекаря | Библиотеката |
| 28.03.2019 г. | 132 години от рождението на Димчо Дебелянов | Библиотекаря | Библиотеката |
| **Месец АПРИЛ** |
|  02- 09.04.2019 г. | **Седмица на детската книга и изкуствата за деца**  | Библиотекаря | Библиотеката на читалището |
|  | -„В света на книгите” – запознаване с библиотечния фонд- “ Деца четат на деца “ – традиционно четене на български народни приказки- Маратон на четенето „Прочети ми твоята любима детска книга ” с читатели от различни възрасти- Гледане на детски филмчета  | БиблиотекаряБиблиотекаряБиблиотекаряБиблиотекаря | ДГ „Св. Св. Кирил и Методий”БиблиотекатаБИЦБИЦ |
| 04.04.2019 г. | 100 години от рождението на Веселин Ханчев –български поет и публицист | Библиотекаря | БИЦ |
| 23.04.2019 г. | Световен ден на книгата „ Книгата най-добър приятел на детето ” – четене на български народни приказки | Библиотекаря | Библиотеката |
| Месец април | Здравословно хранене -съвместно с деца от СУ „ В. Левски ”. Лекция с представител от РЗИ Силистра | ОКМР | БИЦ |
| 22.04 – 25.04.2019 г. | „ Червен, червен Великден ” – боядисване на великденски яйца с деца от СУ „ В. Левски” ;Изложба на шарени яйца, обредни хлябове и козунаци | Чит. секретарОКМР | Читалището |
| Месец април | Участие на самодейните колективи в общински преглед на художествената самодейност | Чит. секретарОКМР |  |
| **Месец МАЙ** |
| 09.05.2019 г. | Девети май – Ден на победата и Ден на Европа.Поклонение пред паметната плоча на загиналите в Отечествената война. | Чит. секретар  ОКМР | Паметната плоча  |
| 10.05.2019 г. |  Професионален празник на библиотекаря. „ Библиотекари - будители ”. „ Стани библиотекар за един ден ” с активни читатели на библиотеката. | Библиотекаря | Библиотеката |
| Месец май | „ Ние вече сме читатели ” с учениците от първи клас на СУ „ Васил Левски ” | Библиотекаря | Библиотеката |
| 24.05.2019 г. | Ден на българската просвета и култура и на славянската писменност –празничен ритуал за изпращне на абитуриентите от випуск 2019 от СУ „ В. Левски ”, празнично шествие; връчване на грамота “ Най – добър и активен читател – абитуриент  | Чит. секретарОКМР |  |
| Месец май | 127 години от написване на стихотворението „Върви,народе възродени” от Стоян Михайловски | БиблиотекаряОКМР | БИЦ |
| 31.05.2019 г. | Световен ден на ООН против тютюнопушенето.Съвместна инициатива с РЗИ Силистра. | ОКМР | БИЦ |
| **Месец ЮНИ и Месец ЮЛИ** |
| 01.06.2019 г. | „Да докоснем дъгата” Детски празник, посветен на Международния ден на  детето | ЧиталищеУправление“ Образование “ | Откритата сцена  |
| 02.06.2019 г. | Денят на Ботев и на загиналите герои за освобождението на България – поклонение пред Бюст паметника на Левски  | Читалище,Община Главиница, СУ, ЦДГ | Бюст – паметника на Васил Левски |
| Месец юни | Участие на самодейните колективи към читалището в регионални, национални и международни събори | Чит.секретарОКМР |  |
| 24.06.2019 | Ден на слънцето, на билките и водата : Празнуваме Еньовден. Изложба от билки, бране на билки с деца и възрастни. | Чит.секретарОКМР |  |
| 06. | „ Свети дух „ – църковен празник. Курбан за здраве. | ЧиталищеЦърковно настоятелство | Църковен храм |
| 09.072019 | 169 години от рождението на Иван Вазов. Тематичен кът от произведения на писателя.  | Библиотекаря | Библиотеката |
| 18.07.2019 | 182 години от рождението на Васил Левски.Тематичен кът. Поклонение пред Бюст – паметника на Апостола. | БиблиотекаряОКМР | БИЦ |
| 24.07.2017 г. | 142 години от рождението на Елин Пелин. Четене на „ Приказки и басни ” с деца. | Библиотекаря | Библиотеката |
|  | Забавно лято в библиотеката - четене на книги от задължителните списъците  | Библиотекаря | Библиотеката |
| **Месец СЕПТЕМВРИ** |
| 06.09.2019 г. | ДЕН НА СЪЕДИНЕНИЕТО„ Съединението прави силата” история на безсмъртният девиз . Презентация в БИЦ. |  Библиотекаря ОКМР | Библиотеката |
| 11.09.2019 г. | Участие на Вокална група „ Мъжка песен ” на Национален фестивал на старата градска песен „ Дунавски спомени ” град Силистра | Чит.секретарОКМР | Град Силистра |
| 15.09.2019 г. | 100 години от рождението на Николай Хайтов . Презентация и беседа с ученици за живота, и творчеството на писателя. | Библиотекаря | БИЦ |
| 21.09.2019 г. | Световен ден на мира – рисунка на асфалт с деца от начален курс на СУ | Читалище и СУ |  |
| 22.09.2019 г. | „ Моя страна, моя България ” 111 години от обявяването на Независимостта на България | БиблиотекаряОКМР | БИЦ |
| **Месец ОКТОМВРИ****Месец ОКТОМВРИ** |
| 01.10.2019 г. | Световен ден на възрастните хора.Лекция за диабета с представител от РЗИ гр. Силистра. | ОКМР | Читалището |
| 08.10.2019 г. | 155 години от рождението на Бранислав Нушич – сръбски писател и хуморист. Презентация и беседа с ученици за живота и творчеството на писателя. | Библиотекаря | Библиотеката |
| 21- 27.2019 г. | **Традиционни есенни празници „ Главиница 2019 ”**-театрални постановки за деца и възрастни;-концертна програма с участието на самодейци от НЧ „ Хр. Ботев – 1940 г. ”гр. Главиница, деца от ЦДГ и СУ- традиционен Мотокрос „ Главиница – 2019 ”- „ Димитровден ”- водосвет за здаве и благоденствие за жителите на града-„ Хоро се вие, извива ” -празнично хоро | Община ГлавиницаЧиталищеЦърковно настоятелство |  |
| 21-25.2019 г. | **Национална седмица на четенето**- „ Аз чета с мама ”- „ Най – добър четец ”- Драматизация по детска приказка. | Библиотекаря | БиблиотекаСредно училищеДетска градина |
| 24.10.2019 г. | 90 години от рождението на Йордан Радичков  | Библиотекаря | БИЦ |
| **Месец НОЕМВРИ** |
| 01.11.2019 г. | „Поклон, будители народни ”почит към паметта на българските просветни дейци и революционери  | Читалище, СУ | Читалище |
| 01.11.2019 г. | Откриване на творческият сезон със самодейните колективи на читалището |  ОКМР | Читалище |
| 04.11.2019 г. | 122 години от рождението на Асен Разцветников – четене на стихотворения, приказки и гатанки с ученици от трети клас на СУ | Библиотекаря | БИЦ |
| 07.11.2019 г. | 185 години от рождението на Любен Каравелов – български поет, писател, революционер. Презентация и беседа в библиотечно – информационния център. | Библиотекаря | БИЦ |
| **Месец ДЕКЕМВРИ** |
| 01.12.2019 г. | Световен ден за борба срещу СПИН.Съвместна инициатива с РЗИ гр. Силистра. | Чит. секретарОКМР | Пред сградата на Общината |
| 07.12.2019 г. | 110 години от рождението на Никола Йонков Вапцаров | Библиотекаря | Библиотеката |
| 07.12.2019 г. | Коледна работилница – изработване на коледни и новогодишни картички, сурвакници и коледни сувенири. Изготвяне на изложба. | Чит. секретар БиблиотекаряОКМР | БИЦ и фоаето начиталището |
| 01.01.2019 г. | Новогодишна наздравица* празнично хоро,
* сурвакане за здраве и берекет
 | Община Главиница Читалище | Пред Общината |

***Забележка:*** *Настоящият календарен план е отворен и подлежи на допълване.*

С П И С Ъ К

на членовете на читалищното настоятелство при НЧ „ Христо Ботев- 1940 г.”

гр. Главиница

1.Елена Тодорова Томова

2.Диана Георгиева Йорданова

3.Ради Николов Иванов

4.Марияна Тодорова Василева

5.Диана Дечева Илчева

6.Биляна Димитрова Димова

7.Петър Василев Донев

Проверителна комисия при НЧ „ Христо Ботев – 1940 г. ”

гр. Главиница

1.Тодорка Иванова Спасова

2.Никола Яшков Желев

3.Мария Стоянова Белчева